HU Az Európai Unió Hivatalos Lapja C 291/7

Értesítés a Tajvanról származó, rozsdamentes acélból készült, hidegen síkhengerelt termékek behozatalára vonatkozó dömpingellenes vizsgálat újbóli megindításáról

(2016/C 291/07)

Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet (1) (a továbbiakban: alaprendelet) 12. cikke alapján kérelem érkezett az Európai Bizottsághoz (a továbbiakban: Bizottság) annak vizsgálata iránt, hogy a Tajvanról származó, rozsdamentes acélból készült, hidegen síkhengerelt termékek behozatalára bevezetett dömpingellenes intézkedések hatással voltak-e az exportárakra, a viszonteladói árakra vagy az azt követő uniós eladási árakra.

1. Újbóli, visszanyerésre vonatkozó vizsgálat iránti kérelem

A kérelmet 2016. június 28-án az Európai Acélszövetség (Eurofer) (a továbbiakban: kérelmező) nyújtotta be olyan gyártók nevében, amelyek termelése a rozsdamentes acélból készült, hidegen síkhengerelt termékek teljes uniós termelésének több mint 25 %-át teszi ki.

2. A vizsgált termék

A vizsgált termék a Tajvanról származó, jelenleg a 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 és 7220 20 89 KN-kód alá tartozó, rozsdamentes acélból készült, hidegen síkhengerelt (hidegen tömörített), de tovább nem megmunkált termékek (a továbbiakban: vizsgált termék).

3. Meglévő intézkedések

A jelenleg hatályos intézkedések körébe a Kínai Népköztársaságból és Tajvanról származó, rozsdamentes acélból készült, hidegen síkhengerelt termékek behozatalára vonatkozó végleges dömpingellenes vám kivetéséről szóló, 2015. augusztus 26-i (EU) 2015/1429 bizottsági végrehajtási rendelettel (2) kivetett végleges dömpingellenes vám tartozik.

4. Az újbóli, visszanyerésre vonatkozó vizsgálat indokai

A kérelmező elegendő bizonyítékot nyújtott be arra vonatkozóan, hogy az eredeti vizsgálati időszak után, valamint a vizsgált termék behozatalára vonatkozó dömpingellenes vámok kivetését megelőzően, illetve azt követően az exportárak csökkentek. Ez aláásta a hatályos intézkedések szándékolt javító hatását. A kérelemben ismertetett bizonyítékok szerint az árcsökkenés nem magyarázható a nyersanyagárak, az energiaköltségek, a munkaerőköltségek, a vámtételek vagy az átváltási árfolyamok változásával.

A kérelmező bizonyítékot nyújtott be továbbá arra vonatkozóan, hogy változatlanul jelentős a vizsgált termék Unióba irányuló behozatalának volumene.

5. Az eljárás

Minthogy – a tagállamok tájékoztatását és a Tajvannak küldött értesítést követően – megállapítást nyert, hogy a kérelmet az uniós gazdasági ágazat részéről vagy annak nevében nyújtották be, és hogy elegendő bizonyíték áll rendelkezésre a visszanyerésről, a Bizottság az alaprendelet 12. cikke alapján újból megnyitja a vizsgálatot.

5.1. Az exportőrök és az exportáló gyártók újbóli vizsgálata

5.1.1. A Tajvan újbóli vizsgálat alá vonni kívánt exportőreinek és exportáló gyártóinak kiválasztására irányuló eljárás

a) Mintavétel

Tekintettel az ezen eljárásban érintett, Tajvanon (a továbbiakban: érintett ország) működő exportőrök és exportáló gyártók esetlegesen nagy számára, valamint az újbóli, visszanyerésre vonatkozó vizsgálatnak a jogszabályban elrendelt határidőn belül való lezárása érdekében a Bizottság az újbóli vizsgálat alá vonni kívánt exportőrök és exportáló gyártók számát egy minta kiválasztásával ésszerű mértékűre korlátozhatja (erre a folyamatra a továbbiakban mintavételként is történik hivatkozás). A mintavételre az alaprendelet 17. cikkének megfelelően kerül sor.

A Bizottság – annak érdekében, hogy eldönthesse, szükséges-e a mintavétel, és ha igen, kiválaszthassa a mintát – felkéri az összes exportőrt és exportáló gyártót, illetve a nevükben eljáró képviselőiket, hogy jelentkezzenek a Bizottságnál. E feleknek – eltérő rendelkezés hiányában – az ezen értesítésnek az Európai Unió Hivatalos Lapjában való közzétételétől számított 15 napon belül kell jelentkezniük, és vállalatukról vagy vállalataikról az ezen értesítés I. mellékletében kért információkat kell a Bizottság rendelkezésére bocsátaniuk. A feleknek ugyanezen határidőn belül tájékoztatniuk kell a Bizottságot arról, hogy kérik-e a rendes értéknek az alaprendelet 12. cikkének (5) bekezdése szerinti felülvizsgálatát. Amennyiben az újbóli, visszanyerésre vonatkozó vizsgálat kiterjed a rendes értékek felülvizsgálatára, az újbóli vizsgálat befejezéséig a behozatalra az alaprendelet 14. cikkének (5) bekezdése szerint nyilvántartásba vételi kötelezettség vezethető be.

Az exportőrök és az exportáló gyártók mintájának kiválasztásához szükségesnek tartott információk összegyűjtése érdekében a Bizottság emellett kapcsolatba lép az érintett ország hatóságaival, és kapcsolatba léphet az exportőrök és exportáló gyártók valamennyi ismert szövetségével.

Amennyiben az érdekelt felek a minta kiválasztásával kapcsolatban további releváns, a fent szereplő információtól eltérő információt kívánnak benyújtani, ezt – eltérő rendelkezés hiányában – az ezen értesítésnek az Európai Unió Hivatalos Lapjában való közzétételétől számított 21 napon belül kell megtenniük.

Ha mintavételre van szükség, akkor az exportőrök és exportáló gyártók kiválasztása történhet az Unióba irányuló exportnak azon legnagyobb reprezentatív mennyisége alapján, amely a rendelkezésre álló idő alatt ésszerűen megvizsgálható, figyelembe véve a mintát és az eredeti vizsgálat során lefolytatott egyedi vizsgálatot. A Bizottság – adott esetben az érintett ország hatóságain keresztül – az összes ismert exportőrt és exportáló gyártót, az érintett ország hatóságait és az exportőrök és exportáló gyártók szövetségeit értesíti arról, hogy mely vállalatok kerültek be a mintába.

Az újbóli vizsgálathoz szükségesnek tartott információk összegyűjtése érdekében a Bizottság kérdőíveket küld a mintába felvett exportőröknek és exportáló gyártóknak, az exportőrök és exportáló gyártók valamennyi ismert szövetségének és az érintett ország hatóságainak.

Eltérő rendelkezés hiányában a mintába felvett valamennyi exportőrnek és exportáló gyártónak a minta kiválasztásáról kapott értesítés dátumától számított 37 napon belül kell benyújtania a kitöltött kérdőívet. A rendes érték felülvizsgálatát kérő, a mintába felvett feleknek ugyanezen határidőn belül bizonyítékkal megfelelően alátámasztott, minden részletre kiterjedő információkat kell benyújtaniuk a rendes értékekről.

Az alaprendelet 18. cikke lehetséges alkalmazásának sérelme nélkül a mintába való lehetséges felvételükbe beleegyező, de a mintába fel nem vett vállalatok együttműködőnek minősülnek (a továbbiakban: a mintába fel nem vett együttműködő exportáló gyártók).

5.2. A független importőrökre (3) vonatkozó vizsgálat

A Bizottság felkéri a vizsgált terméket az érintett országból az Unióba importáló független importőröket, hogy vegyenek részt az újbóli vizsgálatban.

Tekintettel az ezen eljárásban érintett független importőrök esetlegesen nagy számára, valamint az újbóli vizsgálatnak a jogszabályban elrendelt határidőn belül való lezárása érdekében a Bizottság az újbóli vizsgálat alá vonni kívánt független importőrök számát egy minta kiválasztásával ésszerű mértékűre korlátozhatja (erre a folyamatra a továbbiakban mintavételként is történik hivatkozás). A mintavételre az alaprendelet 17. cikkének megfelelően kerül sor.

A Bizottság – annak érdekében, hogy eldönthesse, szükséges-e a mintavétel, és ha igen, kiválaszthassa a mintát – felkéri az összes független importőrt, illetve a nevükben eljáró képviselőiket, hogy jelentkezzenek a Bizottságnál. E feleknek – eltérő rendelkezés hiányában – az ezen értesítésnek az Európai Unió Hivatalos Lapjában való közzétételétől számított 15 napon belül kell jelentkezniük, és vállalatukról vagy vállalataikról az ezen értesítés II. mellékletében kért információkat kell a Bizottság rendelkezésére bocsátaniuk.

A független importőrök mintájának kiválasztásához szükségesnek tartott információk összegyűjtése érdekében a Bizottság emellett kapcsolatba léphet valamennyi ismert importőrszövetséggel.

Amennyiben az érdekelt felek a minta kiválasztásával kapcsolatban további releváns, a fent szereplő információtól eltérő információt kívánnak benyújtani, ezt – eltérő rendelkezés hiányában – az ezen értesítésnek az Európai Unió Hivatalos Lapjában való közzétételétől számított 21 napon belül kell megtenniük.

Ha mintavételre van szükség, akkor az importőrök kiválasztása történhet a vizsgált termék uniós értékesítéseinek azon legnagyobb reprezentatív mennyisége alapján, amely a rendelkezésre álló idő alatt ésszerűen újból vizsgálható. A Bizottság az összes ismert független importőrt és importőrszövetséget értesíti arról, hogy mely vállalatok kerültek be a mintába.

Az újbóli vizsgálathoz szükségesnek tartott információk összegyűjtése érdekében a Bizottság kérdőíveket küld a mintába felvett független importőröknek és valamennyi ismert importszövetségnek. Eltérő rendelkezés hiányában e feleknek a minta kiválasztásáról kapott értesítés dátumától számított 37 napon belül kell benyújtaniuk a kitöltött kérdőívet.

5.3. Egyéb írásbeli beadványok

A Bizottság felkéri az érdekelt feleket, hogy ezen értesítés rendelkezéseinek megfelelően ismertessék álláspontjukat, szolgáltassanak információkat, és állításaikat támasszák alá bizonyítékokkal. Ezeknek az információknak és az azokat alátámasztó bizonyítékoknak – eltérő rendelkezés hiányában – az ezen értesítésnek az Európai Unió Hivatalos Lapjában való közzétételétől számított 37 napon belül kell beérkezniük a Bizottsághoz.

5.4. A vizsgálattal megbízott bizottsági szolgálatok előtti meghallgatás lehetősége

Valamennyi érdekelt fél kérheti a vizsgálattal megbízott bizottsági szolgálatok előtti meghallgatását. A meghallgatás iránti kérelmet írásban, indoklással együtt kell benyújtani. A vizsgálat kezdeti szakaszára vonatkozó kérdésekben kért meghallgatások esetében a kérelmet az ezen értesítésnek az Európai Unió Hivatalos Lapjában való közzétételétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt, amelyen belül a meghallgatás iránti kérelmet be kell nyújtani.

5.5. Az írásbeli beadványok benyújtására, a kitöltött kérdőívek elküldésére és a levelezésre vonatkozó instrukciók

A Bizottsághoz piacvédelmi vizsgálatok céljára csak szerzői jogi védelem alatt nem álló információkat lehet benyújtani. A harmadik felek szerzői joga alatt álló információknak és/vagy adatoknak a Bizottság rendelkezésére történő bocsátását megelőzően az érdekelt feleknek a szerzői jog tulajdonosától külön engedélyt kell kérniük, amelyben kifejezetten lehetővé teszik a Bizottság számára a) az információk és adatok e piacvédelmi eljárás keretében történő használatát, valamint b) az információk és/vagy adatok ezen újbóli vizsgálatban érdekelt felek felé olyan formában történő továbbítását, hogy azok gyakorolhassák védelemhez való jogukat.

Az érdekelt felek által benyújtott valamennyi olyan írásbeli beadványt – beleértve az ezen értesítésben kért információkat, a kitöltött kérdőíveket és a leveleket –, amelyre vonatkozóan bizalmas kezelést kérelmeztek, „Limited” (korlátozott hozzáférés) (4) jelöléssel kell ellátni.

A „Limited” jelöléssel ellátott információkat rendelkezésre bocsátó érdekelt feleknek azokról az alaprendelet 19. cikke (2) bekezdésének értelmében nem bizalmas jellegű összefoglalót is a Bizottság rendelkezésére kell bocsátaniuk, melyet „For inspection by interested parties” (az érdekelt felek számára, betekintésre) jelöléssel kell ellátniuk. Ezeknek az összefoglalóknak megfelelő részletességűeknek kell lenniük ahhoz, hogy a bizalmasan benyújtott információk lényege kielégítő mértékben megismerhető legyen. Amennyiben a bizalmas információt rendelkezésre bocsátó érdekelt fél nem nyújt be nem bizalmas jellegű összefoglalót a kért formában és minőségben, a Bizottság az ilyen információt figyelmen kívül hagyhatja.

Az érdekelt feleknek minden beadványukat és kérelmüket e-mailben kell benyújtaniuk, ideértve a beszkennelt meghatalmazásokat és tanúsítványokat is, kivéve a terjedelmes válaszokat, amelyeket CD-ROM/DVD lemezen személyesen vagy ajánlott levélben kell benyújtani. Az e-mail használatával az érdekelt felek elfogadják a Kereskedelmi Főigazgatóság weblapján közzétett, „LEVELEZÉS AZ EURÓPAI BIZOTTSÁGGAL PIACVÉDELMI ÜGYEKBEN” című dokumentumban foglalt, elektronikus beadványokra alkalmazandó szabályokat: http://trade.ec.europa.eu/doclib/docs/2014/june/tradoc_152573.pdf. Az érdekelt feleknek fel kell tüntetniük nevüket, címüket, telefonszámukat és érvényes e-mail címüket, továbbá biztosítaniuk kell, hogy a megadott e-mail cím olyan működő hivatalos e-mail cím legyen, amelyet naponta ellenőriznek. Amennyiben az érdekelt felek megadják elérhetőségeiket, a Bizottság ettől az időponttól kezdve kizárólag e-mailben kommunikál velük, kivéve, ha kifejezetten kérik, hogy a Bizottság más kommunikációs csatornán küldje részükre a dokumentumokat, vagy ha a dokumentumot a jellegéből adódóan ajánlott levélként kell elküldeni. Az érdekelt felek a Bizottsággal folytatott levelezésre vonatkozó további szabályokat és információkat – egyebek mellett az e-mailben eljuttatott küldeményekre vonatkozó elveket – megtalálják a fent említett, az érdekelt felekkel folytatott kommunikációra vonatkozó útmutatóban.

A Bizottság levelezési címe:

European Commission Directorate-General for Trade Directorate H Office: CHAR 04/039 1049 Bruxelles/Brussel BELGIQUE/BELGIË E-mail cím: TRADE-SSCR-TW-ABSORPTION@ec.europa.eu

6. Az együttműködés hiánya

Abban az esetben, ha az érdekelt felek valamelyike nem biztosít hozzáférést a szükséges információkhoz, vagy nem szolgáltat információkat a meghatározott határidőkön belül, illetve ha az újbóli vizsgálatot jelentősen hátráltatja, az alaprendelet 18. cikkének megfelelően megerősítő vagy nemleges ténymegállapítások tehetők a rendelkezésre álló tények alapján.

Ha megállapítást nyer, hogy az érdekelt felek valamelyike hamis vagy félrevezető adatokat szolgáltatott, a Bizottság ezeket az információkat figyelmen kívül hagyhatja, és a rendelkezésre álló tényekre támaszkodhat.

Ha valamelyik érdekelt fél nem, vagy csak részben működik együtt, és ezért a ténymegállapítások alapjául az alaprendelet 18. cikkének megfelelően a rendelkezésre álló tények szolgálnak, az eredmény kedvezőtlenebb lehet e fél számára, mint ha együttműködött volna.

A számítógépesített válaszadás elmaradása nem tekinthető az együttműködés hiányának, feltéve, hogy az érdekelt fél igazolja, hogy a kérésnek megfelelő válaszadás indokolatlan többletterhekkel vagy indokolatlan többletköltségekkel járt volna. Az érdekelt félnek ebben az esetben haladéktalanul fel kell vennie a kapcsolatot a Bizottsággal.

7. Meghallgató tisztviselő

Az érdekelt felek kérhetik a kereskedelmi ügyekben eljáró meghallgató tisztviselő közbenjárását. A meghallgató tisztviselő összekötő szerepet tölt be az érdekelt felek és a vizsgálattal megbízott bizottsági szolgálatok között. A meghallgató tisztviselő megvizsgálja az iratbetekintési kérelmeket, a dokumentumok bizalmas kezelését érintő vitákat, a határidők meghosszabbítására vonatkozó kérelmeket, valamint a harmadik felek által benyújtott meghallgatási kérelmeket. A meghallgató tisztviselő egyedi meghallgatást biztosíthat az érdekelt felek számára, és közbenjárhat annak érdekében, hogy az érdekelt felek maradéktalanul gyakorolhassák a védelemhez való jogukat.

A meghallgató tisztviselő általi meghallgatás iránti kérelmet írásban, indoklással együtt kell benyújtani. Az újbóli vizsgálat kezdeti szakaszára vonatkozó kérdésekben kért meghallgatások esetében a kérelmet az ezen értesítésnek az Európai Unió Hivatalos Lapjában való közzétételétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt, amelyen belül a meghallgatás iránti kérelmet be kell nyújtani.

A meghallgató tisztviselő lehetőséget biztosít olyan meghallgatásra is, amelynek során a felek ismertethetik különböző álláspontjaikat, és előadhatják – a többek között – a dömpinggel és a kárral kapcsolatos ellenérveiket.

További információk, valamint a meghallgató tisztviselő elérhetősége és honlapja a Kereskedelmi Főigazgatóság weboldalán található: http://ec.europa.eu/trade/trade-policy-and-you/contacts/hearing-officer/

8. Az újbóli vizsgálat időkeretei

Az újbóli vizsgálat az alaprendelet 12. cikkének megfelelően ezen értesítésnek az Európai Unió Hivatalos Lapjában való közzétételétől számított 9 hónapon belül lezárul.

9. A személyes adatok kezelése

A Bizottság az ezen újbóli vizsgálat során gyűjtött valamennyi személyes adatot a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (5) megfelelően fogja kezelni.

(1) HL L 343., 2009.12.22., 51. o., a rendeletet felváltotta az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendelet (HL L 176., 2016.6.30., 21. o.).

(2) HL L 224., 2015.8.27., 10. o.

(3) A mintába kizárólag exportáló gyártókkal kapcsolatban nem álló importőrök vehetők fel. Az exportáló gyártókkal kapcsolatban álló importőröknek az exportáló gyártók vonatkozásában ki kell tölteniük a kérdőív I. mellékletét. Az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról szóló, 2015. november 24-i (EU) 2015/2447 bizottsági végrehajtási rendelet 127. cikkével összhangban két személy akkor tekintendő egymással kapcsolatban állónak, ha: a) egymás üzleti vállalkozásának tisztségviselői vagy igazgatói; b) jogilag elismert üzlettársak; c) alkalmazotti viszonyban állnak egymással; d) egy harmadik fél közvetlenül vagy közvetve tulajdonában tartja, ellenőrzi vagy birtokolja mindkettőjük kibocsátott, szavazati jogot biztosító részvényeinek vagy részesedéseinek 5 %-át vagy annál többet; e) egyikük közvetve vagy közvetlenül ellenőrzi a másikat; f) harmadik személy közvetve vagy közvetlenül mindkettőjüket ellenőrzi; g) együtt közvetlenül vagy közvetve ellenőriznek egy harmadik személyt; vagy h) ugyanannak a családnak a tagjai (HL L 343., 2015.12.29., 558. o.). A személyek kizárólag akkor minősülnek egy család tagjainak, ha az alábbi rokoni kapcsolatok valamelyikében állnak egymással: i. férj és feleség, ii. szülő és gyermek, iii. fivér és lánytestvér (akár vér szerinti, akár féltestvér), iv. nagyszülő és unoka, v. nagybácsi vagy nagynéni és unokaöcs vagy unokahúg, vi. após vagy anyós és vő vagy meny, vii. sógor és sógornő. Az Uniós Vámkódex létrehozásáról szóló 952/2013/EU európai parlamenti és tanácsi rendelet 5. cikkének 4. pontja szerint a „személy” természetes személy, jogi személy, valamint olyan személyegyesülés, amely jogi személyiséggel nem rendelkezik, de ügyleti képességét az uniós vagy a nemzeti jog elismeri (HL L 269., 2013.10.10., 1. o.).

(4) A „Limited” jelöléssel ellátott dokumentum az alaprendelet 19. cikke és az 1994. évi GATT VI. cikkének végrehajtásáról szóló WTO-megállapodás (dömpingellenes megállapodás) 6. cikke szerint bizalmas dokumentumnak minősül. A dokumentum az 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében is védelem alatt áll.

(5) HL L 8., 2001.1.12., 1. o.

I. MELLÉKLET Szövege kép ☐ Limited version (korlátozott változat) (1) ☐ Version for inspection by interested parties (az érdekelt felek számára, betekintésre) (Jelölje meg a megfelelő rovatot!) A TAJVANRÓL SZÁRMAZÓ, ROZSDAMENTES ACÉLBÓL KÉSZÜLT, HIDEGEN SÍKHENGERELT TERMÉKEK BEHOZATALÁRA VONATKOZÓ DÖMPINGELLENES INTÉZKEDÉSEK ÚJBÓLI, VISSZANYERÉSRE VONATKOZÓ VIZSGÁLATA INFORMÁCIÓK A TAJVANON MŰKÖDŐ EXPORTŐRÖK ÉS EXPORTÁLÓ GYÁRTÓK MINTÁJÁNAK KIVÁLASZTÁSÁHOZ Ez az űrlap arra szolgál, hogy segítséget nyújtson a Tajvanon működő exportőröknek és exportáló gyártóknak (2) az eljárás megindításáról szóló értesítés 5.1. szakaszában kért mintavételi információk megadásában. Mind a „Limited” (korlátozott) megjelölésű változatot, mind a „For inspection by interested parties” (az érdekelt felek számára, betekintésre) megjelölésű változatot vissza kell küldeni a Bizottságnak, az eljárás megindításáról szóló értesítésben foglaltak szerint. 1. NÉV ÉS KAPCSOLATTARTÁSI ADATOK Kérjük, adja meg vállalatáról a következő adatokat: Vállalat neve Cím Kapcsolattartó személy E-mail cím Telefonszám Faxszám 2. FORGALOM ÉS ÉRTÉKESÍTÉSI VOLUMEN Kérjük, hogy adja meg a vállalat elszámolási pénznemében az eredeti vizsgálati időszak (2013. január 1-jétől 2013. december 31-ig), valamint az újbóli, visszanyerésre vonatkozó vizsgálati időszak (2015. július 1-jétől 2016. június 30-ig) tekintetében az eljárás megindításáról szóló értesítésben meghatározott, rozsdamentes acélból készült, hidegen síkhengerelt termékek értékesítéséből származó forgalmat (az Unióba (3) irányuló exportértékesítéseket, a hazai felhasználásra szánt értékesítéseket és az uniós tagállamoktól eltérő országokba történő exportértékesítéseket lebontva, illetve összesítve), és az annak megfelelő tömeget vagy volument. Kérjük, adja meg a tömeg vagy a volumen mértékegységét és a használt pénznemet. Eredeti vizsgálati időszak Újbóli, visszanyerésre vonatkozó vizsgálati időszak Tonna Érték az elszámolási pénznemben [Kérjük, adja meg a használt pénznemet] Tonna Érték az elszámolási pénznemben [Kérjük, adja meg a használt pénznemet] Termelési volumen A vállalata által gyártott vizsgált termék közvetlen uniós exportértékesítésére (1) vonatkozó adatok a 28 tagállamra, országonkénti bontásban és összesítve (1) Csak belső használatra szolgáló dokumentum. A dokumentum az 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében védelem alatt áll. A dokumentum az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendelet (HL L 176., 2016.6.30., 21. o.) 19. cikke értelmében és az 1994. évi GATT VI. cikkének végrehajtásáról szóló WTO-megállapodás (dömpingellenes megállapodás) 6. cikke szerint bizalmas dokumentumnak minősül. (2) Exportőr alatt olyan kereskedőt vagy szolgáltató központot kell érteni, amely a gyártótól vásárolt vizsgált terméket exportálja; exportáló gyártó alatt pedig a vizsgált termék olyan gyártóját, amely legalább hideghengerlő berendezéssel rendelkezik, és közvetlenül exportálja, vagy kereskedőnek, illetőleg szolgáltató központnak exportra értékesíti e terméket. (3) Az Európai Unió 28 tagállama a következő: Belgium, Bulgária, Cseh Köztársaság, Dánia, Németország, Észtország, Írország, Görögország, Spanyolország, Franciaország, Horvátország, Olaszország, Ciprus, Lettország, Litvánia, Luxemburg, Magyarország, Málta, Hollandia, Ausztria, Lengyelország, Portugália, Románia, Szlovénia, Szlovákia, Finnország, Svédország és az Egyesült Királyság. Szövege kép Eredeti vizsgálati időszak Újbóli, visszanyerésre vonatkozó vizsgálati időszak Tonna Érték az elszámolási pénznemben [Kérjük, adja meg a használt pénznemet] Tonna Érték az elszámolási pénznemben [Kérjük, adja meg a használt pénznemet] Az egy harmadik féltől vásárolt vizsgált termék közvetlen uniós exportértékesítésére (1) vonatkozó adatok a 28 tagállamra, országonkénti bontásban és összesítve A vállalata által gyártott vizsgált termék tajvani piacon történő, hazai felhasználásra szánt értékesítésére vonatkozó adatok Az egy harmadik féltől vásárolt vizsgált termék tajvani piacon történő, hazai felhasználásra szánt értékesítésére vonatkozó adatok Az egy harmadik féltől vásárolt vizsgált termék tajvani piacon történő, uniós exportra szánt értékesítésére vonatkozó adatok A vállalata által gyártott vizsgált termék tajvani piacon történő, uniós exportra szánt értékesítésére vonatkozó adatok A vállalata által gyártott vizsgált termék tajvani piacon történő, az uniós tagállamoktól eltérő országokba irányuló exportra szánt értékesítésére vonatkozó adatok Az egy harmadik féltől vásárolt vizsgált termék tajvani piacon történő, az uniós tagállamoktól eltérő országokba irányuló exportra szánt értékesítésére vonatkozó adatok A vállalata által gyártott vizsgált termék uniós tagállamoktól eltérő országokba történő közvetlen exportértékesítésére vonatkozó adatok (országonkénti bontásban és összesítve) (1) Unióba irányuló közvetlen exportértékesítés, amelyet maga az exportőr/exportáló gyártó vagy egy vele kapcsolatban álló fél végez, és amely esetében egyértelműen dokumentálható, hogy a vizsgált terméket az Unióba exportálták. 3. AZ ÖN VÁLLALATÁNAK ÉS AZ AZZAL KAPCSOLATBAN ÁLLÓ VÁLLALATOK (1) TEVÉKENYSÉGEI Kérjük, adja meg a vállalat, valamint a vizsgált termék gyártásában és/vagy (exportra történő és/vagy belföldi) értékesítésében érintett, a vállalattal kapcsolatban álló valamennyi vállalat tevékenységének pontos leírását (kérjük, sorolja fel őket, és adja meg, hogy milyen viszonyban állnak az Ön vállalatával). Ilyen tevékenység lehet többek között a vizsgált termék beszerzése vagy alvállalkozás keretében történő gyártása, illetve a vizsgált termék feldolgozása vagy az azzal való kereskedés. A vállalat neve és székhelye Tevékenységek Kapcsolat jellege (1) Az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról szóló, 2015. november 24-i (EU) 2015/2447 bizottsági végrehajtási rendelet 127. cikkével összhangban két személy akkor tekintendő egymással kapcsolatban állónak, ha: a) egymás üzleti vállalkozásának tisztségviselői vagy igazgatói; b) jogilag elismert üzlettársak; c) alkalmazotti viszonyban állnak egymással; d) egy harmadik fél közvetlenül vagy közvetve tulajdonában tartja, ellenőrzi vagy birtokolja mindkettőjük kibocsátott, szavazati jogot biztosító részvényeinek vagy részesedéseinek 5 %-át vagy annál többet; e) egyikük közvetve vagy közvetlenül ellenőrzi a másikat; f) harmadik személy közvetve vagy közvetlenül mindkettőjüket ellenőrzi; g) együtt közvetlenül vagy közvetve ellenőriznek egy harmadik személyt; vagy h) ugyanannak a családnak a tagjai (HL L 343., 2015.12.29., 558. o.). A személyek kizárólag akkor minősülnek egy család tagjainak, ha az alábbi rokoni kapcsolatok valamelyikében állnak egymással: i. férj és feleség, ii. szülő és gyermek, iii. fivér és lánytestvér (akár vér szerinti, akár féltestvér), iv. nagyszülő és unoka, v. nagybácsi vagy nagynéni és unokaöcs vagy unokahúg, vi. após vagy anyós és vő vagy meny, vii. sógor és sógornő. Az Uniós Vámkódex létrehozásáról szóló 952/2013/EU európai parlamenti és tanácsi rendelet 5. cikkének 4. pontja szerint a „személy” természetes személy, jogi személy, valamint olyan személyegyesülés, amely jogi személyiséggel nem rendelkezik, de ügyleti képességét az uniós vagy a nemzeti jog elismeri (HL L 269., 2013.10.10., 1. o.). Szövege kép Határozza meg vállalatának tevékenységeit (gyártó vagy szolgáltató központ vagy kereskedő) Vállalata milyen főbb alapanyagot használ a vizsgált termék gyártásához? Vállalata rendelkezik a melegen hengerelt tekercset (a „No 1”-et is beleértve) hidegen hengerelt tekerccsé alakító berendezéssel (például hengermű, sendzimir hengermű)? Vállalata rendelkezik (a hidegen hengerelt tekercs vastagságának további csökkentésére használt) újrahengerlő berendezéssel? 4. EGYÉB INFORMÁCIÓK Kérjük, adjon meg minden olyan egyéb információt, amely vállalata szerint segítheti a Bizottságot a minta kiválasztásában. Ha vállalata exportáló gyártó, kéri rendes értékének felülvizsgálatát? 5. NYILATKOZAT A fenti információk megadásával a vállalat hozzájárul a mintába való esetleges felvételéhez. A mintába való felvétel esetén a vállalatnak kérdőívet kell kitöltenie, és hozzá kell járulnia ahhoz, hogy válaszának hitelességét helyszíni vizsgálat keretében ellenőrizzék. Ha a vállalat úgy nyilatkozik, hogy nem járul hozzá a mintába való esetleges felvételéhez, akkor az újbóli vizsgálat során együtt nem működő vállalatnak kell tekinteni. Az együtt nem működő exportőrök és exportáló gyártók esetében a Bizottság ténymegállapításainak alapjául a rendelkezésre álló tények szolgálnak, így az eredmény kedvezőtlenebb lehet e vállalat számára, mint ha együttműködött volna. A meghatalmazott tisztviselő aláírása: A meghatalmazott tisztviselő neve és beosztása: Dátum: